10/01/2019 | Administración LocalProvincial
Deputación Provincial da Coruña
Secretaría Xeral. Sección de Información e Actas
Convocatoria do programa de subvencións provinciais de concorrencia competitiva dirixido a concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos SNL

SECRETARÍA XERAL OFICIALÍA MAIOR SECCIÓN DE INFORMACIÓN E ACTAS Convocatoria do programa de subvencións provinciais de concorrencia competitiva dirixidas a concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos SNL. UNIDADE TÉCNICA DE NORMALIZACIÓN LINGÜÍSTICA Acordo da Xunta de Goberno do 28/12/2018 aprobáronse as Bases reguladoras da convocatoria do programa de subvencións provinciais de concorrencia competitiva dirixido a concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2019. Na sesión celebrada o 28 de decembro de 2018, a Xunta de Goberno acordou aprobar as Bases reguladoras da convocatoria do programa de subvencións provinciais de concorrencia competitiva dirixido a concellos, agrupacións de concellos, mancomunidades e outras entidades locais da provincia da Coruña para a creación, mantemento e reforzo dos servizos de normalización lingüística (SNL) de 2019, que se transcriben deseguido. A Coruña, 3 de xaneiro de 2019. O presidente, O secretario, Valentín González Formoso José Luis Almau Supervía BASES REGULADORAS DA CONVOCATORIA DO PROGRAMA DE SUBVENCIÓNS PROVINCIAIS DE CONCORRENCIA COMPETITIVA DIRIXIDO A CONCELLOS, AGRUPACIÓNS DE CONCELLOS, MANCOMUNIDADES E OUTRAS ENTIDADES LOCAIS DA PROVINCIA DA CORUÑA PARA A CREACIÓN, MANTEMENTO E REFORZO DOS SERVIZOS DE NORMALIZACIÓN LINGÜÍSTICA (SNL) DE 2019 BASES ESPECÍFICAS COMPLEMENTARIAS DAS BASES REGULADORAS XERAIS DE CONVOCATORIAS DE SUBVENCIÓNS DA DEPUTACIÓN Datos da convocatoria Base 2.–Réxime xurídico específico. – Estatuto de autonomía de Galicia de 1981. – Lei 3/1983, do 15 de xuño, de normalización lingüística. – Carta europea das linguas rexionais ou minoritarias do 5 de novembro de 1992, BOE n.º 22, do 15 de setembro de 2011. – Plan xeral de normalización da lingua galega, aprobado por unanimidade do Parlamento de Galicia o día 21 de setembro de 2004. – Bases reguladoras das convocatorias de subvención dirixidas aos concellos e outras entidades locais para o ano 2019. Base 3.–Obxecto. Obxecto específico da convocatoria FONL/2019 As axudas económicas obxecto da presente convocatoria destinaranse a financiar as retribucións do persoal técnico dos servizos de normalización lingüística (SNL) das entidades locais que abrangue este programa. Os concellos serán os encargados de pagar directamente as súas nóminas e Seguridade Social. A Deputación contribuirá cun importe por concello, agrupación de concellos, mancomunidades e outras entidades locais de 12.000 euros no exercicio 2019 por xornada completa. Se é media xornada o importe será de 6.000 euros e se a xornada é inferior o importe reducirase proporcionalmente. O resto dos custos do persoal, que deben ser acordes á súa categoría profesional, deben ser sufragados polo concello beneficiario, que sexa, como for deberá asumir, como mínimo, o 20% do custo total. A participación neste programa non suporá relación contractual ningunha entre a Deputación e o persoal técnico dos SNL municipais. Perfil da persoa técnica do servizo de normalización lingüística Os servizos de normalización lingüística destas entidades deberá contar, cando menos cun técnico ou técnica de normalización lingüística que debe ser especialista titulado/a superior en lingua galega, polo que deberá posuír algunha das titulacións: 1. Licenciatura en Filoloxía Galego-Portuguesa, Filoloxía Galega ou Filoloxía Hispánica (subsección Galego-Portugués), con Grao en Lingua Galega, ou titulado en calquera outra licenciatura/grao sempre que dispoña do Celga 5. A súa categoría profesional no seo da administración terá que ser a de técnico/a de normalización lingüística e as retribucións deberán ser as correspondentes a esa categoría. Concretamente para os SNL de nova creación será preceptivo que posúan a categoría laboral de funcionario/a A1 ou laboral I. A súa contratación farase mediante un proceso selectivo no que se avalíen os coñecementos e as capacidades reais e prácticas das persoas candidatas para o desenvolvemento das funcións do posto de traballo (de acordo coas funcións sinaladas) respectando, en todo caso, os requisitos de igualdade, mérito, capacidade e publicidade.2. No caso das entidades que soliciten subvención para o mantemento do servizo de normalización lingüística creado antes de 2007, poderán acceder ás subvencións as que conten con persoal fixo que posúa a titulación de mestre/a con diploma de especialista en Lingua Galega ou co certificado do curso superior de linguaxe administrativa (se a persoa TL está dende esa data se é posterior axustarase ao parágrafo 1), ou as licenciaturas ou grao previstos no anterior apartado 1. A categoría deberá ser a correspondente a persoal técnico medio/diplomado/grao/licenciado segundo a titulación que posúa a persoa técnica lingüística que desempeña o posto. Finalidade principal dos servizos de normalización lingüística O obxectivo principal dos servizos de normalización lingüística debe ser o de incrementar o uso e prestixio da nosa lingua en todos os ámbitos e sectores do termo municipal, non só no seo da propia administración. En xeral, as funcións que deben ter os SNL que se acollan a este programa, tanto internas como externas entre outras, son as seguintes: Funcións xerais internas: – Asesorar a administración en todo o relacionado coa política lingüística na procura do incremento do uso e prestixio da lingua galega. – Velar polo cumprimento da lexislación en materia lingüística por parte da institución e, polo tanto, velar para que se lle garantan os dereitos lingüísticos á cidadanía. – Informar sobre a conveniencia, oportunidade, método, etc., de incorporar accións con obxectivos normalizadores en programas ou accións do concello de índole diversa, e colaborar na súa especificación, deseño e materialización. – Emitir informes sobre a oportunidade, conveniencia, etc., de accións do concello con respecto ao fomento do uso e prestixio da lingua galega. – Colaborar coa administración para determinar os perfís lingüísticos necesarios en cada un dos postos de traballo e colaborar nas probas e procesos selectivos para que se avalíen convenientemente os coñecementos lingüísticos por parte das persoas aspirantes. Funcións de dinamización lingüística: – Fomentar o uso do galego no conxunto da sociedade. – Planificar, xestionar, executar e avaliar accións a prol da lingua galega no ámbito de influencia da entidade. – Propoñer programas dinamizadores e accións concretas que conciencien a sociedade respecto ao uso e prestixio da lingua galega, e a impliquen no proceso normalizador. – Fomentar o uso do galego no ámbito socioeconómico e, en xeral, en todos os sectores de importancia para a súa repercusión social. – Promover e coordinar redes de traballo para o fomento do uso do galego no ámbito asociativo, educativo, empresarial, etc., do termo municipal. – Planificar e propoñer programas dinamizadores e actividades concretas que conciencien a sociedade respecto ao uso da lingua galega. Funcións de formación (socio) lingüística: – Planificar, xestionar, coordinar e difundir a realización de cursos de lingua galega, xerais e específicos, para a poboación en xeral ou para sectores concretos. – Difundir entre a cidadanía materiais que contribúan á tarefa de promover a extensión do uso do galego: dereitos lingüísticos, lexislación, recursos lingüísticos. – Colaborar no deseño de programas de formación non-lingüística para garantir a presenza do galego e de contidos favorables á mellora de actitudes lingüísticas. Funcións de asesoramento lingüístico interno: – Mellorar a calidade lingüística e comunicativa da administración. – Normalizar a imaxe lingüística e fixar criterios lingüísticos para a organización. – Resolver dúbidas lingüísticas. – Elaborar e recomendar materiais específicos, atendendo ás necesidades dos departamentos. Funcións de coordinación e apoio entre a deputación e os concellos: – Apoiar e difundir as accións dinamizadoras desenvolvidas pola Deputación da Coruña. – Coordinarse coa deputación e outros concellos para planificar e executar accións de normalización conxuntas. – Participar nas xuntanzas e encontros de traballo e coordinación que a deputación convoque e nos grupos de traballo que se creen para a planificación de accións normalizadoras conxuntas. Base 4 bis.–Compatibilidade/incompatibilidade destas subvencións con outras A cantidade para xustificar será o importe da subvención concedida dividido entre o coeficiente de financiamento fixado nestas bases. Estas subvencións son compatibles con outras de entidades públicas, privadas e ingresos propios coa mesma finalidade que en concorrencia coa subvención desta deputación e no caso de ter un importe superior á cantidade resultante do cálculo anterior, o orzamento para xustificar será a suma das subvencións e ingresos. O gasto xustificado documentalmente deberá acadar, polo menos, o importe do orzamento subvencionado para xustificar. Base 5.–Compromisos da entidade beneficiaria: – Comprometerse á execución e difusión dos programas normalizadores propostos desde a Deputación. – Á participación da técnica ou técnico nas xuntanzas e encontros de traballo e coordinación que a deputación convoque. Base 6.–Entidades solicitantes. – Poderán participar todos os concellos da provincia da Coruña de 5.000 ou máis habitantes ou agrupacións de concellos e mancomunidades que, entre eles, cheguen a esa cifra mínima de habitantes. – Tendo en conta a continua perda de galegofalantes que se produce nas grandes cidades os concellos da Coruña, Santiago de Compostela e Ferrol poderán solicitar a subvención, mais unicamente para persoal técnico de reforzo do SNL xa creado, sempre e cando se dedique a labores de dinamización sociolingüística. – Só se pode presentar unha única solicitude por concello ou, de ser o caso, agrupacións de concellos (os concellos que se agrupen non poderán solicitala individualmente). O concello que formen parte dunha mancomunidade e decida solicitar a subvención individualmente ou agrupado a outro/s concello/s deberá entregar a documentación conforme a base 7.2 desta convocatoria. Base 7.–Solicitude.7.1. Prazo e presentación de solicitudes específicas da convocatoria FONL/2019. Os prazos de inicio e fin de presentación da solicitude determinaranse a partir da publicación no Boletín Oficial da Provincia da convocatoria segundo a remisión da Base de Datos Nacional de Subvencións.7.2. Documentación específica que presentará telematicamente da convocatoria FONL/2019. Ademais da documentación expresada nas bases reguladoras xerais presentará telematicamente sempre e cando non conste xa na Deputación. Declaración do tipo de solicitude que especifique: – Creación do SNL – Mantemento do SNL existente – Reforzo do SNL (só para os concellos da Coruña, Santiago de Compostela e Ferrol) Declaración da relación do persoal que especifique: – Persoal funcionario – Persoal laboral Declaración da titulación académica que especifique: – Grao/licenciatura/licenciatura+celga 5 – Diplomado/grao (só válido para mantemento de SNL anteriores a 2007) Declaración do grupo que especifique: A1/I O concello que forme parte dunha mancomunidade e decida solicitar individualmente ou agrupado a outro/s concello/s deberá achegar o acordo plenario de que NON participa coa mancomunidade para este servizo. A mancomunidade correspondente tamén deberá achegar o acordo de que non prestará este servizo a ese concello. Memoria explicativa que presentará telematicamente e que conteña aspectos da base 3: Finalidade principal dos servizos de normalización lingüística Calendario de actividades previstas. As agrupacións de concellos que se constitúan para o mantemento en común deste servizo presentarán telematicamente: – Certificación acreditativa do acordo de solicitude da agrupación de concellos. – Certificación do nomeamento dun representante legal para estes efectos. – Declaración na que conste o concello que vai recibir o importe da achega e que deberá presentar a documentación para o pagamento e xustificación. – Autorización para que a deputación poida obter as certificacións das administracións tributarias correspondentes e da Tesourería da Seguridade Social. TODOS os concellos que se agrupen deben estar ao corrente nas súas obrigas tributarias e coa Seguridade Social, no momento da concesión. – Todos os concellos que presenten a solicitude de forma agrupada deben cumprir o previsto nas bases xerais sobre a conta xeral e a súa presentación perante os órganos de control externo. Base 8.–Resolución. Prazo de resolución: seis meses desde a finalización do prazo de presentación das solicitudes. Prazo de notificación: dez días desde que se dite a resolución da concesión da subvención. Base 9.–Xustificación e pagamento.9.3. Documentación xustificativa específica da convocatoria FONL/2019. – Memoria da realización da actividade e do cumprimento das condicións impostas na concesión da subvención, que conterá, como mínimo os seguintes aspectos: Actividades desenvoltas, temporalización, ámbito territorial, cuantificación e perfil dos participantes, resultados obtidos. A memoria terá que estar redactada pola persoa técnica de normalización lingüística e nela constará a súa identificación completa (nome, apelidos, titulación e cargo) e estará asinada pola persoa que represente a entidade. – Certificación expedida pola Secretaría do concello ou entidade local dos pagos realizados ao persoal técnico de normalización lingüística entre o 1 de xaneiro e o 31 de decembro que indicará para cada persoa traballadora e mes: o importe bruto da nómina e o importe da seguridade social con cargo á entidade local. Ademais da documentación establecida nas bases reguladoras xerais presentará telematicamente a seguinte documentación específica. A documentación que teña que presentar se consta na Deputación porque a achegou nun expediente a través da aplicación Subtel e non teña ningunha modificación posterior á súa achega, pode optar por emitir unha declaración na que conste o nome do/s documento/s co número do expediente no que o/s achegou e que non sufriu modificacións posteriores. Relación do persoal: Copia electrónica do contrato laboral vixente que o concello/agrupación de concellos/mancomunidade formalice coa persoa técnica lingüística. ou Copia electrónica da acta da toma de posesión se é persoal funcionario. Titulación: Copia electrónica da titulación académica: grao/ licenciatura Filoloxía Galego-Portuguesa, Filoloxía Galega ou Filoloxía Hispánica (sección galego-portugués), grao en Lingua e Literatura Galegas. ou Copia electrónica da titulación académica: grao/licenciatura e Celga 5. Só para titulación da base 3.2 desta convocatoria que non estea especificada no cadro anterior: Copia electrónica da titulación académica: mestre/a con diploma de especialista en Lingua Galega. ou Copia electrónica da titulación académica: mestre/a e do certificado do curso superior de linguaxe administrativa. Certificación de que desenvolveu as funcións sinaladas na base 3 desta convocatoria. Ademais do expresado nas bases reguladoras xerais: No caso de que por circunstancias excepcionais, debidamente xustificadas, non fose posible acreditar a cobertura do posto de traballo para o que se percibe a subvención, durante toda a anualidade, a fórmula para calcular o importe que ha percibir por día traballado é igual a axuda: 365 días. Base 10.–Tramitación anticipada do gasto. O programa FONL/2019 tramítase mediante anticipación do gasto. A resolución da concesión definitiva realizarase logo de aprobados os orzamentos do exercicio económico 2019 e a entrada en vigor destes.